Herborg Finnset

Herborg Oline Finnset (født 28. mars 1961HERBORG OLINE FINNSET - Presentasjon i forbindelse med bispenominasjonen i Nord-Hålogaland bispedømme. Lest 12. juni 2017), fra Sørreisa i Troms, er biskop i Nidaros bispedømme.

Hun har tidligere vært prost i Strinda prosti i Nidaros bispedømme, domprost i Tromsø domprosti, og var bispekandidat også da Nord-Hålogaland bispedømme fikk ny biskop i 2014. Den gang tapte hun avstemningen i Kirkerådet med sju mot åtte stemmer, og Olav Øygard ble biskop.Olav Øygard blir ny biskop i nord - Vårt Land. Lest 12. juni 2017

Finnset er utdannet fra Menighetsfakultetet i Oslo og ble ordinert i Oslo domkirke i 1988. Før hun kom til Strinda prosti i Nidaros bispedømme som prost, hadde hun jobbet hele yrkeslivet i Nord-Hålogaland. Først som kapellan i Hammerfest, så som kapellan i Lenvik, før hun fra 2005 til 2017 var domprost i Tromsø.

Finnset har jobbet mye med samisk kirkeliv og er en av kreftene bak Tromsø kirkemusikkfestival.

Hun ble enstemmig valgt til biskop i Nidaros av Kirkerådet, og ble innsatt i stillingen 10. september 2017 under en gudstjeneste i Nidarosdomen.-Guds nåde skal bære alt - Nidaros bispedømme. Lest 11. september 2017 

Referanser

Kategori:Norske lutherske biskoper
Kategori:Biskoper i Nidaros bispedømme
Kategori:Personer fra Tromsø kommune